cyanic-selkie/wikianc huggingface dataset:
Ryūichi Sakamoto
Sakamoto syntyi Nakanossa, Tokiossa. Hän opiskeli Tokion kansallisessa taide- ja musiikkiyliopistossa ja kuului vuonna 1978 Yellow Magic Orchestran perustajajäseniin. Hän on julkaissut useita sooloalbumeita. Sakamoto on voittanut Oscarin, Baftan, Golden Globen kaksi kertaa ja Grammyn.
Kromatografia
Kromatografiassa on kaksi faasia: liikkuva faasi ja kiinteä faasi. Kiinteä faasi on tavallisesti geeli, ja tutkittavat molekyylit on liuotettu liikkuvaan faasiin. Kun liikkuva faasi virtaa kiinteän faasin läpi, siinä olevat tutkittavat molekyylit reagoivat kiinteän faasin kanssa molekyylistä riippuen eri tavoin. Faasit voivat erota toisistaan myös siten, että toinen faasi on hydrofiilinen ja toinen hydrofobinen. Tällöin näyte saadaan erottumaan siten, että aine on jakautunut joko hydrofiiliseen tai hydrofobiseen faasiin.
Ryūichi Sakamoto
Sakamoto on säveltänyt musiikin muun muassa seuraaviin elokuviin: Merry Christmas, Mr. Lawrence (1983), Viimeinen keisari (1987), Suojaava taivas (1990), Korkeat korot (1991), Humiseva harju (1992), Pikku Buddha (1993), Vaaran vanki (1993), Rakkaus on paholainen (1998), Snake Eyes (1998), Tabu (1999), Femme Fatale (2002), Appleseed (2004), Babel (2006), The Revenant (2016) ja The Fortress (2017).
Kromatografia
Kromatografisia menetelmiä on olemassa monia. Kromatografia voidaan jakaa liikkuvan faasin perusteella neste-, kaasu- ja kiinteäkromatografiaan. Se voidaan lisäksi lajitella kiinteän faasin perusteella paperi-, ohutkerros-, ioni-, pylväs-, korkeapaine- ja affiniteettikromatografiaan sekä geelisuodatukseen. Nestekromatografiassa liikkuva faasi on useimmiten liuotinseos. Kaasukromatografiassa liikkuva faasi on usein helium tai typpi. Paperikromatografiassa tutkittava näyte kiinnitetään paperin reunaan, jonka jälkeen liikkuvan faasin annetaan nousta tai laskea paperia pitkin kapillaarivoimien ansiosta. Liikkuva faasi voi olla esimerkiksi vesi tai jokin liuotinseos. Ohutkerroskromatografia muistuttaa paperikromatografiaa, mutta kiinteä faasi on paperin asemesta esimerkiksi lasilevyn pintaan levitetty sopiva jauhe tai geeli. Korkean erotuskyvyn nestekromatografiassa liuotin ajetaan korkean paineen avulla hienojakoisen kiinteän faasin läpi. Affiniteettikromatografia perustuu aineiden biologiseen aktiivisuuteen.
Ryūichi Sakamoto
Sakamoto on lisäksi toiminut näyttelijänä elokuvissa Merry Christmas, Mr. Lawrence ja Viimeinen keisari.
Sakamoto selvisi vuonna 2014 hoidetusta kurkkusyövästä. Vuoden 2021 alussa hän kertoi saavansa hoitoa paksusuolen syöpään.
Kromatografia
Menetelmät
Erilaisia kromatografisia menetelmiä:
Bala Hisar (Kabul)
Bala Hisar eli suomeksi "korkea linnoitus" on suuri ja vanha linnoitusalue Afganistanin pääkaupunki Kabulissa. Aina 1800-luvulle saakka se oli Kabulin hallitsijoiden tai kuvernöörien tukikohta.
Linnoitus
thumb|vasen|Linnoitusta valokvuassa vuodelta 1879. thumb|vasen|Linnoituksen muureja. Bala Hisarin linnoitus sijaitsee Afganistanin pääkaupunki Kabulissa Šer Darvaza -vuoren koillisrinteellä. Bini Bala Hisar on persiaa ja tarkoittaa suomeksi "korkeaa linnoitusta". Nimi on suhteellisen yleinen ja samannimisiä linnoituksia on myös muualla. Linnoitus kattaa suuren alueen, joka voidaan jakaa ylä- ja alalinnoitukseen, sekä linnoituksen sitadelliin. Linnoituksen nykypäiviin saakka säilyneet ulkomuurit ovat pääsoin peräisin 1700-luvulta. Aikanaan niiden ulkopuolella oli nykyisin kuivunut vallihauta. Ulko- ja sisämuureilla on bastioneja.
Historia
thumb|Bala Hisarilla Afganistanin emiiriksi kruunattu [[Šudža Šah Dorrani vuonna 1839. Teos vuodelta 1848.]] thumb|Romuttunut [[MT-LB Bala Hisarin huipulla.]] Nykyisen Bala Hisarin paikalta on löydetty esimerkiksi akhaimenidienja indokreikkalaisten, minkä perusteella paikalla on saattanut olla asutusta jo 500-luvulta eaa. Myöhempiä jäännöksiä on esimerkiksi kušanojen ja suurmogulien kausilta. Bala Hisar oli 1800-luvulle saakka Kabulin hallinnollinen keskus ja paikallisen hallitsijan tai kuvernöörin tukikohta. Timur Lenkin ja Baburin sanotaan asuneen linnoituksen tiloissa. Suurmogulien hallitsijat laajensivat vanhemman linnoituksen aluetta. Jahangir rakennutti palatseja ja puutarhan, kun taas Aurangzeb rakennutti moskeijan.
Dorrani-valtakunnan kaudella vuodesta 1773 lähtien paikalla olleita suurmogulien rakennuksia purettiin ja linnoituksen alaosiin rakennettiin uusia rakennuksia.Linnoituksen länsi- ja itäosissa arvioitiin 1830-luvulla olleen noin 1 000 kauppaa, parakkeja, talleja, paraatikenttä ja hallinnollisia rakennuksia. Paikalla oli myös armenialainen kaupunginosa ja kirkko. Timur Šahin kaudella ylälinnoitusta käytettiin vankilana.
Toisen afgaanisodan aikana syyskuussa 1879 Kabulissa syttyi brittien vastainen kapina, jonka aikana Bala Hisarille asettunut Muhammad Jaqub Khanin brittiläinen neuvonantaja Louis Cavagnari surmattiin. Britit vastasivat lähettämällä Kabuliin kenraali Frederick Robertsin johtamia joukkoja. 16. lokakuuta 1879 linnoituksella ollut asevarasto räjähti surmaten joitakin brittien gurkha-sotilaita hja yhden brittiupseerin. Roberts määräsi monet linnoituksella olleista rakennuksista purettavaksi, niiden joukossa esimerkiksi basaareja, suurmogulien ja Dorranien kautisia rakennuksia ja armenialainen kirkko.
Royal Society
thumb|[[Christopher Wrenin suunnittelema Royal Societyn toimitalo Lontoossa.]]
Royal Society, varsinaisesti Royal Society of London for the Improvement of Natural Knowledge (”Lontoon kuninkaallinen seura luonnontieteiden edistämiseksi”, myös “Englannin kuninkaallinen luonnontieteiden akatemia” ), on arvostettu brittiläinen tiedeakatemia, joka perustettiin vuonna 1660. Royal Society katsoo olevansa vanhin yhä toiminnassa oleva tieteellinen järjestö. Vuodesta 2010 järjestöä on johtanut biokemisti Sir Paul Nurse.
Seura julkaisee useita tiedelehtiä, joista The Philosophical Transactions on yksi maailman vanhimmista tieteellisistä aikakauslehdistä. Seuran tunnuslause oli keskiaikaisen kristillisen skolastiikan vastaisesti "Nullius in verba" (”Ei kenenkään sanoin”).
Akatemian itsenäisiä haaraosastoja ovat Skotlannin Royal Society of Edinburgh (perustettu 1783) ja Irlannin Royal Irish Academy (perustettu 1785).
Historia
Royal Society syntyi 28. marraskuuta 1660, kun 12 miestä järjesti Lontoon Gresham Collegessa tapaamisen, jossa sovittiin uuden tiedeakatemian perustamisesta. Tapaamista johti Greshamin astronomian professori Christopher Wren, jonka lisäksi tapaamiseen osallistuivat muiden muassa tiedemiehet Robert Boyle, piispa John Wilkins, sir Robert Moray ja William Brouncker. Brouncker valittiin myöhemmin Royal Societyn ensimmäiseksi puheenjohtajaksi.
Nykyään Royal Societyyn kuuluu noin 1 300 varsinaista jäsentä sekä runsas sata ulkomaalaista jäsentä.
Pienet vihreät miehet (Ukrainan kriisi)
pienoiskuva|Pienet vihreät miehet eli aseistetut naamioidut miehet maastopuvuissa ilman tunnuksia Simferopolin kansainvälisellä lentoasemalla 28. helmikuuta 2014. Rynnäkkökivääristä ([[AK-74|AK-74M) puuttuu luotilipas.]] pienoiskuva|Pienet vihreät miehet aseistettuna AK-74Ms-rynnäkkökivääreillä sulkivat pääsyn Perevalnein sotilastukikohtaan 25 kilometriä etelään Simferopolista 9. maaliskuuta 2014.
Pienet vihreät miehet kuvaa passiivisia hyvin aseistettuja naamioituneita miehitysjoukkoja maastopuvuissa ilman kansallisia tai muitakaan tunnuksia. Käsitettä käytettiin alun perin Venäjän suorittaman Krimin valtauksen yhteydessä alkuvuodesta 2014.
Myöhemmin viittaukset tiettyyn konfliktiin ovat käsitteestä poistuneet varsinkin puhuttaessa tunnuksettoman sodankäynnin taktiikasta. Samankaltaisiin tehtäviin Yhdysvallat on käyttänyt yksityisiä turvallisuusalan yrityksiä kuten Academi.
Suomen lainsäädännön puutteet
Myöhemmin käsitettä 'pienet vihreät miehet' on käytetty muun muassa Suomen puolustuspolitiikasta keskusteltaessa. Tässä keskustelussa ei ole viitattu suoraan Venäjään. Kyseessä onkin 2000-luvun Troijan hevonen, jossa käytetään valeuutisia, vastapuolen hämäystä ja lainsäädännön puutteita.
'Pienistä vihreistä miehistä' muodostui käsite, kun Venäjä anasti Ukrainalta Krimin niemimaan. Venäläisiä tunnuksettomia sotilaita ilmaantui Krimille runsaasti ennen niemimaan anastusta. Suomen presidentti Sauli Niinistö ei maininnut Venäjää eikä Krimiä puhuessaan "pienistä vihreistä miehistä" tiedotustilaisuudessa lokakuussa 2016.
Pienet vihreät miehet ovat kuitenkin vaikuttaneet Suomen puolustuspolitiikkaan. Venäjän Krimin-valtausoperaatiossa käyttämät "vihreät miehet" eivät tule Suomeen ainakaan lain porsaanreikää hyväksikäyttäen, totesi Olli Ainola Iltalehdessä 23. maaliskuuta 2017. Sipilän hallitus antoi eduskunnalle toukokuun 2017 alussa lakiesityksen aluevalvontalain muuttamisesta, minkä tarkoitus on tilkitä Suomen laissa oleva, "vihreiden miesten" mentävä aukko.
Kun virallisia joukkoja ei voitu käyttää
Huhtikuussa 2015 eläkkeellä oleva Venäjän amiraali Igor Kasatonov totesi, että "pienet vihreät miehet" olivat Venäjän Spetsnaz-erikoisjoukkojen jäseniä. Hänen tietojensa mukaan venäläisten joukkojen lähettäminen Krimille käsitti kuusi helikopterilaskua, kolmeIljušin Il-76:n laskua ja yhteensä 500 sotilasta.
Venäjän presidentti Vladimir Putin vahvisti 17. joulukuuta 2015 Venäjän kansan läsnäolon tietyissä tehtävissä, myös sotilasalalla, vaikka elliptisetkin, ja lisäsi, ettei tämä tarkoittanut säännöllisen Venäjän armeijan läsnäoloa Ukrainassa.
Aseiden ja laitteiden analyysi
Muut tiedotusvälineet ovat julkaisseet kuvan merkitsemättömästä venäläisestä sotilasta, joka on aseistettu VSS Vintorezilla todisteeksi venäläisten erikoisjoukkojen käytöstä.
Virallinen Venäjän reaktio
Alun perin Venäjän presidentti Vladimir Putin totesi, etteivät vihreät miehet kuuluneet Venäjän asevoimiin, vaan kyseessä olivat paikallisten sotilasjoukkojen ryhmät, jotka olivat takavarikoineet aseensa Ukrainan armeijalta. Naton joukkojen komentaja kenraali Philip Breedlove kuitenkin totesi, että nämä "vihreät miehet" olivat todellisuudessa Venäjän joukkoja.
Maaliskuussa 2014 Putin jatkoi väittäessään, ettei mitään suunniteltua väliintuloa ollut, mutta että "voimakkaasti aseistetut, tiiviisti koordinoidut ryhmät, jotka ottivat Krimin lentokentät ja satamat vastaan ​​hyökkäyksen alkaessa, olivat vain spontaania" itseään, jotka ovat voineet saada venäläisilmeiset univormut paikallisilta [sotilaallisilta] kaupoilta (voyentorg). Ukrainalaisten aseiden omistajien järjestön mukaan Ukrainan laki ei salli ampuma-aseiden myyntiä tai kuljettamista muuhun kuin metsästykseen.
Laittoman kansanäänestyksen järjestäminen
Pieniä vihreitä miehiä käytettiin turvaamaan Venäjän järjestämä laiton kansanäänestys Krimin liittämiseksi Venäjään. Presidentti Putin myönsi 17. huhtikuuta julkisesti, että Venäjän erikoisjoukot osallistuivat Krimin tapahtumiin paikallisten ihmisten suojelemiseksi ja kansanäänestysedellytysten luomiseksi. - -  -  -  -
Äänestäjien kohtelias uhka ja lahjonta
Krimin Ukrainasta irtautumisen kansanäänestyksessä käytettiin 'pienten vihreiden miesten' luomaa uhkaa ja äänestäjien lahjontaa, jotta heidät saataisiin "vapaaehtoisesti" äänestyspaikoille. Myöhemmin Putin myönsi Venäjän asevoimien käytöstä Krimin tapahtumien aikana. Äänestyksen onnistumiseksi käytettiin myös äänestäjien lahjontaa. Helsingin Sanomat haastatteli marraskuussa 2014 muun muassa Krimin tataareja. Eräs haastateltava kertoi äänestystilaisuudesta: "Heitä agitoitiin jakamalla jokaiselle kilo tattaria. Sanoin, että kylläpä te rakastatte tattaria, kun olette valmis siitä myymään maanne".
Vastatessaan Venäjän joukkojen läsnäoloon Krimillä, Venäjän puolustusministeri Sergei Šoigu sanoi: "Venäjän erikoisjoukkojen käytöstä ukrainalaisissa tapahtumissa käytettävien lausuntojen osalta voin vain sanoa yhden asian - on vaikea etsiä musta kissa pimeässä huoneessa, varsinkin jos se ei ole siellä" ja lisäsi salaa, että kissan etsiminen olisi "tyhmää", jos kissa on "älykäs, rohkea ja kohtelias".
Pienten vihreiden miesten uusi ilmestyminen
Myöhemmin Donbassin sotatoimien aikaan Reutersin kirjeenvaihtaja raportoi Koloskyssä Donetskin alueella 26. elokuuta 2014, että kymmeniä raskaasti aseistautuneita joukkoja, jotka puhuivat Venäjän murteella oli ilmestynyt viikonloppuna alueelle ja perusti tiesulkuja (noin 10 kilometrin päässä Venäjän rajasta). Miehillä oli valkoiset käsivarsinauhat. Sama tunnistusmerkki, jota kymmenen miestä oli käyttänyt. He ottivat haltuunsa muutamia kilometrejä aluetta ukrainalaisilta joukoilta. Tiistaina 26. elokuuta 2014 julkaistussa videossa, nämä sanoivat olevansa venäläisiä laskuvarjojääkäreitä.
Ukrainalainen verkkolehti censor.net raportoi 13. tammikuuta 2015 Venäjän erikoisjoukoista Luhanskissa yhdessä kahdeksan merkitsemättömän sotilaan kanssa, jotka partioivat kadulla, ja useat heistä kantoivat AS Valia, asetta, joka on yksinomaan Venäjän asevoimien käytössä.
Kansainväliset reaktiot
Venäjän rajan takaa virtasi miehiä ja aseita Donbassin alueen taisteluihin. Ajatusta Venäjän peitetystä toiminnasta Ukrainassa tukee esimerkiksi se, että Slovjanskin kapinajohtaja Igor Girkin, alias Strelkov, on Venäjän sotilastiedustelun upseeri. Girkin kuitenkin lähti elokuussa 2014 pois maasta. Myös se, että Malesian lehtoyhtiön matkustajakone ammuttiin alas luultavasti Venäjältä tuodulla Buk-ohjuksella viittaa siihen, että ainakin osa Venäjän armeijan upseereista tukee Donbassin kapinaa.
Venäjän varusmiehiä painostettiin sopimussotilaiksi sotimaan Ukrainassa. Taisteluun menevien venäläisten sotilaiden piti hankkia toisenlainen univormu. Venäläisiä sotilaita haudattiin yöllä tai suljetuissa tilaisuuksissa, joita vartioivat poliisit. Sotilaita kuoli "sotaharjoituksissa" Donin Rostovin alueella, joka on Ukrainasta itään. He olivat allekirjoittaneet vaitiolosopimuksen.
Venäläisten sotilaiden kuolemia tutkivia journalisteja ja muita kriitikoita häirittiin useasti Venäjällä seuraamalla ja kimppuun käymällä.
Silminnäkijät
Myös suomalaiset uutisryhmät näkivät venäläisjoukkoja Venäjän ja Ukrainan rajalla. Helsingin Sanomien toimittaja näki osin tunnuksettomista ajoneuvoista koostuvan saattueen, jossa oli kuorma-autoja ja raketinheittimiä. Yleisradion kuvausryhmä kuvasi esimerkiksi helmikuun lopulla 2015 taisteluiden etulinjaan Mariupolin kaupunkiin johtavalla tiellä videolle venäläisiä raketteja ja venäläissotilaita. Venäläiset rajaviranomaiset yrittivät estää kuvaamista.
Pihkovalainen paikallislehti kertoi, että esimerkiksi 16. elokuuta 2014 Pihkovasta lähetettiin 1 000 laskuvarjojääkäriä kohti Ukrainan Luhanskia. Lehden edustaja on pitänyt uskottavimpana selityksenä venäläisjoukkojen läsnäololle menettelyä, jossa sopimussotilaina Venäjän armeijassa palvelevien sopimukset irtisanotaan ja solmitaan uudet jonkin kolmannen tahon kanssa. Venäjän lain mukaan palkkasotilaana toimimisesta saisi jopa seitsemän vuotta vankeutta, joten sopimukset pidetään visusti salassa. Eräs Ukrainassa haavoittunut venäläinen sotilas kertoi että heidät oli määrätty muka harjoituksiin, vaikka oli lähetetty taistelemaan Ukrainaan. Venäläiset sotilaat kertoivat salaisesta sodastaan tiedotusvälineissä. Tämä ei viitannut vapaaehtoisiin, vaan siihen että sotilaat komennettiin taistelemaan Itä-Ukrainassa.
Vaientamistoimia
Venäjän viranomaiset määräsivät Pietarin Sotilaiden äidit -järjestön ulkomaisten agenttien luetteloon. Sinne olivat aiemmin päätyneet HRW, Amnesty, Levada-keskus ja Transparency-järjestötkin.
Lausuntoja
Venäjän mukaan sotilaat olivat Ukrainassa "lomilla"  tai "harjoituksissa". . Venäjän erikoissotilaita jäi kiinni Ukrainan puolelta rajaa Sotilaiden äidit-järjestön mukaan satoja muun muassa "harjoitusonnettomuuksissa" kuolleita sotilaita olisi taistellut ja kaatunut Ukrainassa, ja että Itä-Ukrainassa olisi taistellut tuhansia venäläissotilaita. Järjestön mukaan kesä-elokuussa 2014 yli kymmenentuhatta venäläissotilasta taisteli Ukrainassa. Itä-Ukrainan kapinajohtaja Aleksandr Zahartšenko sanoi 28. elokuuta 2014, että kolme tuhatta venäläissotilasta oli ottanut lomaa taistellakseen kapinallisten riveissä.
Luvattomat autosaattueet
Ensimmäisen kerran Venäjä lähetti Ukrainan rajalle noin 270 kuorma-autoa 12. elokuuta 2014. Saattue ylitti Ukrainan rajan ilman lupaa Ukrainalta 22. elokuuta 2014 ilman Ukrainan rajavartioston tai Kansainvälisen Punaisen Ristin suunniteltua tarkastusta.
Venäjä lähetti useita kertoja autosaattueita Itä-Ukrainan rajan yli. Venäjän hätätilaministeriön mukaan joulukuussa 2014 se oli lähettänyt Itä-Ukrainaan jo 9 500 tonnia ruokaa, rakennusmateriaaleja ja lääkkeitä. Ukrainan mukaan rekoissa oli mukana taistelutarvikkeita, esimerkiksi tykistön ammuksia. Marraskuun 2014 loppuun mennessä Venäjä oli lähettänyt kahdeksan rekisterikilvetöntä rekkasaattuetta, joista viimeisimmässä oli 106 tunnuksetonta autoa.
Helmikuussa 2015 allekirjoitetussa Minskin sopimuksessa mainitaan Tornado S-raketinheitinjärjestelmä, jollaisia ei ole tiettävästi kuin Venäjän armeijalla.
Suomen filosofinen yhdistys
Suomen filosofinen yhdistys r.y. on suomalainen tiedeyhdistys, jonka tarkoituksena on filosofisen tutkimuksen ja harrastuksen edistäminen Suomessa. Yhdistys perustettiin vuonna 1873 filosofian professori Thiodolf Reinin johdolla ja rekisteröitiin vuonna 1925.
Yhdistys julkaisee kahta tieteellistä kirjasarjaa, pääasiassa kotimaiselle yleisölle suunnattua suomen- ja ruotsinkielisiä artikkeleita sisältävää Ajatus-sarjaa vuodesta 1926 sekä kansainväliselle yleisölle suunnattua pääasiassa englanninkielisiä artikkeleita sisältävää Acta Philosophica Fennica -sarjaa vuodesta 1935.
New York-New York Hotel & Casino
New York-New York Hotel & Casino on hotelli ja kasino Las Vegas Stripin varrella Las Vegasissa Nevadassa. Kasino on yksi MGM Resorts International -yhtiön suurimmista.
New York-New Yorkin teema on New Yorkin kaupunki, mikä näkyy hotellikasinossa ja sen ulkopuolella monella tapaa. Kasinon arkkitehtuuri luo alueelle New Yorkin kaupungin taivaanrannan. Hotellin monet tornit muistuttavat New Yorkin pilvenpiirtäjiä, esimerkiksi Empire State Building ja Chrysler Building -rakennuksia. Hotellin edustalla oleva uima-allas kuvastaa New Yorkin satamaa. Sataman altaassa sijaitsee 46 metriä korkea Vapaudenpatsas-jäljitelmä, jonka korkeus siis on puolet alkuperäisestä. Kasinon edustalla sijaitsevat myös vuoristorata sekä Brooklyn Bridgen Soldiers' and Sailors' Monumentin, Whitney Museum of American Artin ja Grand Central Terminalin jäljennökset.
36.10222°N, -115.17472°W
Carbonia
Carbonia on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 28 581 asukasta (vuonna 2016) ja sen pinta-ala on 145,54 neliökilometriä. Se sijaitsee 111 metrin korkeudella merenpinnan yläpuolella.
Juomarehu
Juomarehu on kotieläimen jälkeläiselle annettava juoma, joka on veden ja teollisen jauheen välinen seos. Vasikkojen juomarehut sisältävät tyypillisesti erilaisia maitopohjaisia jauheita, öljyjä ja rasvoja (esim. palmuöljy ja kookosrasva) ja kivennäisaineita. Tarkka sisältö vaihtelee valmistajittain. Koostumus on yleensä noin 21 prosenttia raakavalkuaista ja noin 17 prosenttia raakarasvaa. Karitsoille voidaan käyttää vasikkojen juomarehua, mutta veden ja rehujauhon sekoitussuhde on erilainen. Jauhetta tulee samaan vesimäärään huomattavasti enemmän, koska uuhenmaito on koostumukseltaan väkevämpää kuin lehmänmaito.
Thaleen lause
thumb|330px|Thaleen lause puoliympyrän kehäkulmasta, joka on suora Thaleen lause on geometrian lause, jonka mukaan puoliympyrän sisältämä kehäkulma on suora. Sama voidaan sanoa toisinkin. Jos kolmion yksi sivu on ympyrän halkaisijalla ja yksi kärjistä ympyrän kehällä, on tämä kulma aina suora. Thaleen lause on kehäkulmalauseen erikoistapaus, kun keskuskulmaksi valitaan oikokulma eli 180°, jolloin kehäkulmaksi tulee 90°.
Ympyrän keskipiste pedaalipisteenä
Käyttämällä kolmion sivuja suuntana, voidaan kolmio jakaa janoilla osiin (kuva vasemmalla). Koska kehäpisteessä kulma on suora, syntyy erikoinen tilanne. Halkaisijan keskipisteestä, joka on samalla ympyrän keskipiste, vedetään sivuja vasten normaalit, jotka osuvat sivujen keskipisteisiin. Tämä vastaa tilannetta, jossa pedaalipistettä O vastaavat kolmion sivujen kantapisteet ovat kolmion keskinormaaleina. Kuviosta erottuu suorakulmio ja kaksi kolmiota. Kolmiot ovat referenssikolmion kanssa yhdenmuotoiset, mutta kooltaan puolet pienempiä.
Kolmion kulmat
Kolmio on tasakylkinen kolmio, sillä sivut OA ja OB ovat ympyrän säteitä ja siksi yhtäpitkät (kuva oikealla). Silloin kantakulmat ja  ovat yhtäsuuret. Merkitään ne α. Samasta syystä kolmio on tasakylkinen, joten merkitään samansuuruiset kulmat  ja  luvulla β. Kulma tiedetään suoraksi kulmaksi, joten sen jakavat kulmat ovat komplementtikulmia eli α + β = 90°. Vaikuttaa siltä, että kehäpisteen eri asemat ympyrän kehällä, antavat kaikki molemmille kulmille kaikki kulmamitat 0°−90°.
Tangentin sivuamispiste
Ympyrän ulkopuolisesta pisteestä P vedetään ympyrälle kaksi tangenttia, jotka sivuavat sitä pisteissä T ja T'. Thaleen lauseella voidaan löytää sivuamispisteet, kun tiedetään kulmien ja  olevan suoria. Etsitään (harpilla ja viivaimella) janan OP keskipiste H, josta mitataan ympyrän säteeksi HP tai HO. Piirretään ympyrä, joka leikkaa alkuperäistä ympyrää kahdessa pisteessä T ja T'. Näissä pisteissä kulmat ovat suoria, koska ne ovat ympyrän kehällä (Thaleen lause), joten näissä pisteissä sivuavat myös tangentit. Tangentithan ovat kohtisuorassa säteitä vastaan.
Aimaran kieli
Kieltä kirjoitetaan latinalaisin aakkosin. Raamattu on käännetty kokonaisuudessaan aimaraksi vuonna 2013.
Thaleen lause
Todistus
thumb|250px|Thaleen lauseen havainnollistus Seuraavassa todistetaan sekä Thaleen lause että käänteisen Thaleen lauseen tulos.
Aimaran kieli
Luokittelu
Aimaran katsotaan olevan makrokieli, joka jakautuu keski- ja eteläaimaran kieliksi. Aimaran ainoat sukulaiskielet tupe-kieliperheeseen kuuluvat cachuyncauqui ja jaqaru. Nämä neljä muodostavat kielikunnan nimeltä aimarakielet.
Thaleen lause
Puoliympyrän kolmio on suorakulmainen
Thaleen lause: Jos kolmion kaksi kärkeä ovat ympyrän halkaisijan päätepisteet ja kolmas kärki on ympyrän kehällä, on viimeinen kulma suorakulma.
Aimaran kieli
Luokittelu
Keskiaimaraa puhuu noin 1,4 miljoonaa ihmistä ja eteläaimaraa 213 000 ihmistä. Yksikielisesti aimarankielisten ihmisten määrä on laskenut tasaisesti.
Aimarassa on runsaasti lainasanastoa ketšuasta, mutta sukulaisuussuhdetta kielten välillä ei nykykäsityksen mukaan ole.
Historia
Aimaraa puhuttiin alkuaan useissa erillisissä, tiheään asutuissa valtioissa Cuscon itäpuolella. Noin vuonna 1430 inkat valloittivat alueen. Inkavaltakunnan virallinen kieli ja hallintokieli oli ketšua, jota kutsuttiin nimellä runasimi, ”ihmisen puhe”. Koska ketšua oli hallintokieli, inkat levittivät sitä myös alueille, joilla sitä ei puhuttu. Uusien alueiden eliitti joutui opiskelemaan sitä.
Thaleen lause
Suorakulmaisen kolmion hypotenuusa on ympyrän halkaisija
Käänteinen Thaleen lause: Suorakulmaisen kolmion hypotenuusa on kolmion ympäri piirretyn ympyrän halkaisijalla.
Aimaran kieli
Historia
2010-luvulla kieltä on pyritty kehittämän siten, että esim. sen sanasto vastaa nykyajan tarpeita.
Konsonantit
Lähde:
Thaleen lause
Suorakulmaisen kolmion hypotenuusa on ympyrän halkaisija
Piirretään suorakulmaisen kolmion viereen sen kanssa yhtenevä kolmio  siten, että hypotenuusat AC sivuavat toisensa ja että vastinsivut (AB ja CD sekä BC ja AD) tulevat toistensa vastakkaisille sivuille. Koska vastinsivut ovat nelikulmiossa toisiaan vastapäätä, on muodostunut nelikulmio suunnikas.
Anssi Hakala
Anssi Hakala (s. 12. toukokuuta 1984) on suomalainen beach volleyn ja lentopallon pelaaja. Hän on voittanut urallaan kolme rantalentopallon Suomen mestaruutta vuosina 2007, 2008 ja 2010. Vuonna 2010 hän voitti lentopallon Suomen mestaruuden sekä Suomen Cupin oululaisen Sun Volleyn riveissä. Ammatiltaan Hakala on optikko. Hän on opiskellut Oulun ammattikorkeakoulussa optometristiksi. Hakalan veljessarjasta Anssin lisäksi lentopalloilijoita ovat Lauri ja Juhani. Jo uransa päättänyt Lauri Hakala valmentaa nykyisin LEKA Volleyta, missä Juhani Hakala pelaa liberona.
Thaleen lause
Suorakulmaisen kolmion hypotenuusa on ympyrän halkaisija
Suunnikkaassa lävistäjät AC ja BD puolittavat toisensa ja suorakulmiossa lävistäjät ovat yhtä pitkät. Silloin lävistäjien puolikkaat ovat kaikki yhtäpitkät. Jos nimitetään lävistäjien leikkauspisteeksi O ja kaikki neljä lävistäjän puolikasta (OA, OB, OC ja OD) säteiksi, voidaan piirtää ympyrä, joka ympäröi nelikulmion.
Aimaran kieli
Vokaalit
Vokaalit voivat esiintyä niin lyhyinä kuin pitkinä, ja pitkiä vokaaleita merkitään treemoilla.
Anssi Hakala
Hakala valittiin huhtikuussa 2016 miesten lentopallomaajoukkueen Maailmanliigan pelaajaryhmään ja toukokuussa 2016 varsinaiseen Maailmanliigan joukkueeseen. Uransa ensimmäiset A-maaottelunsa hän pelasi kesällä 2016.
Aimaran kieli
Vokaalit
Lähde:
Thaleen lause
Suorakulmaisen kolmion hypotenuusa on ympyrän halkaisija
Tämän nelikulmion lävistäjä AC on myös kolmion hypotenuusa, jolla sijaitsee kaksi kehäpistettä A ja C ja ympyrän keskipiste O. Koska hypotenuusa AOC on suora jana, on se samalla ympyrän halkaisija.
Thaleen yhdistetty lause
Edelliset kaksi todistusta riittävät perusteluiksi seuraavaan Thaleen ja sen käänteiseen lauseeseen: Kolmion ympäri piirretyn ympyrän halkaisija on yksi kolmion sivuista jos ja vain jos kolmio on suorakulmainen kolmio.
Historia
Thaleen lause liitetään antiikin kreikkalaisen mytologian mukaan Thaleen (noin 625 − noin 547 eaa.), joka eli Miletoksessa kauppiaana. Hän on ilmeisesti matkustanut Kaksoisvirran maassa kaldealaisen hallitsijan Nebukadnessarin aikana ja on tutustunut sikäläiseen tähtitieteen taulukoihin ja instrumentteihin. Hän on hämmästyttänyt maanmiehiään esittämällä erilaisia teoreemoja, jotka hän on perustellut pätevästi. Teoreemojen joukossa on perimätiedon mukaan ollut myös puoliympyrän sisään muodostuva suora kulma.
Aimaran kieli
Vokaalit
Sanapaino on aimarassa lähes poikkeuksetta toiseksi viimeisellä tavulla, tosin pitkät vokaalit voivat muuttaa sitä esim. sanataivutuksen yhteydessä. Yleisin tavurakenne aimarassa on CV mutta myös CCV tai V(C)CV ovat mahdollisia.
Kielioppi
Aimara on monin paikoin polysynteettinen kieli, kuten monet muutkin alueella puhuttavat kielet. Aimaran kielen sanajärjestys on SOV (subjekti-objekti-verbi).
Nominit
Aimarassa käytetään sijamuotoja ja possessiivisuffikseja, kuten suomessakin. Kieliopillista sukua aimarassa ei ole.
Substantiivien ja pronominien monikkomuotoa ilmaistaan päätteellä, joka on aina -naka. Kielessä tehdään ero inklusiivin ja eksklusiivin välillä. Inklusiivia käytetään kun puhuja laskee kuulijan mukaan ”me”-ryhmään. Ekslusiivia taasen käytetään, kun puhutaan ”meistä” ryhmänä, johon kuulija ei kuulu.
Lähde:
Verbit
Verbi taipuu subjektin mukaan, ja se näkyy sekä verbissä että persoonapronominissa suffiksina. Preesensmuodot voivat viitata yleis- tai kestomuotoon; se riippuu kontekstistä.
Aikamuotoja on kolme: preesens, preteriti ja futuuri. Verbin aspekteja ovat mm. progressiivi (tekeminen on edelleen käynnissä) ja komplitiivi (tekeminen on loppuun suoritettu).
Anssi Hakala
Beach volley
Hakala aloitti lentopallon ja beach volleyn pelaamisen jo nuorena syntymäkaupungissaan Pieksämäellä, jolla oli tarjota loistavat olosuhteet harjoitteluun. Hän pelasi päivät pitkät vanhemman veljensä Laurin kanssa nuoruudessaan. Yhteensä veljeksillä on yli kymmenen nuorten Suomen mestaruutta.
Ensimmäisen kerran Hakalan nimi tuli julkisuuteen beach volleyssa, kun hän taisteli yhdessä parinsa Pekka Seppäsen kanssa alle 20-vuotiaiden EM-viidenneksi vuonna 2002. Kolme vuotta myöhemmin pari nousi peräti alle 23-vuotiaiden EM-hopealle. Vuonna 2006 hänet valittiin beach volleyn olympiatiimiin, joka tavoitteli suomalaiselle miesparille paikkaa kesäolympialaisiin. Hanke kariutui kuitenkin rahoituksen puutteeseen.
Kaudella 2002 Hakala osallistui ensimmäisen kerran beach-volleyn SM-kiertueelle, jossa hän saavutti ensimmäisen kerran menestystä kesällä 2004 voittaen SM-pronssia yhdessä veljensä Lauri Hakalan kanssa. Hän uusi yhdessä veljensä kanssa SM-pronssin myös kaudella 2005. Kesällä 2007 Hakala voitti uransa ensimmäisen biitsin suomenmestaruuden parinsa Toni Kankaanpään kanssa, jonka hän uusi kesinä 2008 ja 2010 Pekka Seppäsen parina.
Lentopallo
Lentopallossa Hakala edustaa Lentopallon SM-liigassa pelaavaa oululaista Sun Volleyta (ent. Kempeleen Lentopallo). Lisäksi hän on pelannut Kempeleen Pyrinnön (nyk. KempeLe) riveissä 1-sarjassa 2005 ja Keski-Savon Paterissa SM-liigassa 2002–2004. Kaudella 2006 Hakala oli liberoiden vertailuissa kolmas vastaanottoprosentissa ja koko liigassa kuudes.
Uransa toistaiseksi parhaimman liigakauden Hakala pelasi kaudella 2009-10, jolloin hän voitti SM-kultaa yhdessä Sun Volleyn kanssa. Hakala oli yksi finaalisarjan parhaimmista ellei jopa paras pelaaja. Läpi kauden hän oli kantava voima Sun Volleyn joukkueessa. Kauden päätteeksi Hakala valittiin SM-liigan tähdistökentälliseen. Kaudesta 2012-13 lähtien Hakala on pelannut oululaisessa Lentopalloseura Ettassa. Lentopalloliigassa kaiken kaikkiaan pelejä on kertynyt yli 350 vuonna 2002 tehdyn liigadebyytin jälkeen.
Ursus, il gladiatore ribelle
Ursus, il gladiatore ribelle (”Ursus, kapinallinen gladiaattori”) on vuonna 1962 valmistunut italialainen elokuva. Lajityypiltään historia-aiheista peplumia edustavan elokuvan on ohjannut Domenico Paolella. Sen päähenkilöä Ursusta esittää yhdysvaltalainen kehonrakentaja Dan Vadis.
Juoni
Rooman keisarin Marcus Aureliuksen kuoltua valtaistuimen perii hänen poikansa, gladiaattoritaisteluja harrastava julma ja väkivaltainen Commodus. Senaattori Emilius Letus kaappaa kristityn markomannin Ursuksen morsiamen Arminian saadakseen miehen taistelemaan Commodusta vastaan gladiaattorikisoissa. Ursus lyö Commoduksen ja kapinaan nouseva armeija nostaa keisariksi Letuksen pojan Septimiuksen.
Tuotanto, teemat ja vastaanotto
Ursus, il gladiatore ribelle on melko tavanomainen esimerkki 1960-luvun alussa kukoistaneesta peplumin alalajista, gladiaattorielokuvista. Sen ansioita ovat hyvin koreografioidut gladiaattoritaistelut sekä suuren avustajajoukon kansoittamat joukkokohtaukset. Sergio Cianin alias Alan Steelin esittämä Commodus on Gladiaattorin kaltaisista Hollywood-elokuvista poiketen miehekäs lihaskimppu, joka ei kaihda tasaväkisiä otteluita. Väkivaltaisia toimintajaksoja kehystävät Rooman senaattorien juonittelu sekä Commodukseen rakastuneen Marcian moraalinen dilemma. Elokuva oli Italiassa kohtalainen kaupallinen menestys tuottaen yhteensä 315 miljoonan liiran lipputulot.
DVD-julkaisut
Techniscope-laajakangastekniikalla Eastmancolor-väreissä kuvattu elokuva on saatavilla ainoastaan yhdysvaltalaisen Something Weird Videon DVD:llä julkaisemana mustavalkoisena TV-kopiona. Elokuvasta liikkeellä olevat italialaiset piraattiversiot on digitoitu videokasetilta.
Kranj
Kranj on 53 000 asukkaallaan (2007) Slovenian neljänneksi suurin kaupunki. Se sijaitsee noin 25 kilometriä pääkaupungista Ljubljanasta luoteeseen Sava- ja Kokra-jokien yhtymäkohdassa ja on Gorenjskan alueen keskus. Kaupunki on 385 metrin korkeudella merenpinnasta ja sen pinta-ala on 150,9 neliökilometriä.
Kranjissa on hyvin säilynyt vanhakaupunki, joka julistettiin historialliseksi ja kulttuuriseksi muistomerkiksi vuonna 1983. Sen keskus on Glavni trgin aukio, jonka reunalla on näyttelytilaksi muutettu kaupungintalo, 1500-luvulla rakennettu historiallinen Pavšlarin talo ja myöhäisgoottilainen kirkko. Kaupungin muihin nähtävyyksiin kuuluvat esimerkiksi France Prešerenin museo, vuonna 1527 rakennettu tullihuone, puolustusmuurien jäänteet, Khislsteinin linna ja Leopold Layerin talo.
Kaupunki sijaitsee Ljubljanan ja Villachin välisen rautatien ja moottoritien varrella. Brnikin lentoasema sijaitsee kaupungin lähellä.
Robert Prosinečki
Ura pelaajana
Prosinečki oli pelipaikaltaan hyökkäävä keskikenttäpelaaja. Hänet tunnettiin erityisesti teknisistä taidoistaan. Prosinečkia pidetään yhtenä Kroatian kaikkien aikojen parhaista pelaajista. Hän oli yksi Kroatian "kultaisen sukupolven" tähdistä. Monet pitivät Prosinečkia myös yhtenä sukupolvensa lahjakkaimmista pelaajista maailmassa. Muun muassa lukuisat loukkaantumiset ja raju tupakointi kuitenkin estivät hänen nousunsa aivan kirkkaimmalle huipulle.
Prosinečki edusti seuratasolla Jugoslaviassa Dinamo Zagrebia ja Belgradin Punaista tähteä sekä Kroatiassa Croatia Zagrebia, Hrvatskia ja Zagrebia. Hän oli yksi avainpelaajista Punaisen tähden voittaessa Euroopan cupin vuonna 1991. Prosinečki edusti myös Espanjassa Real Madridia, Real Oviedoa, Barcelonaa ja Sevillaa, Belgiassa Standard Liègeä, Englannissa Portsmouthia sekä Sloveniassa Olimpija Ljubljanaa. Parhaiten hänet muistetaan Espanjasta ja Portsmouthista.
Prosinečki pelasi Jugoslavian maajoukkueessa vuosina 1989–1991 15 ottelua ja teki niissä 4 maalia. Hän edusti Jugoslaviaa MM-kilpailuissa vuonna 1990. Prosinečki oli mukana myös Jugoslavian nuorten maailmanmestaruuden voittaneessa joukkueessa vuonna 1987. Hänet valittiin tuolloin turnauksen parhaaksi pelaajaksi. Kroatian maajoukkuessa Prosinečki pelasi vuosina 1994–2002 49 ottelua ja teki niissä 10 maalia. Hän edusti Kroatiaa EM-kilpailuissa vuonna 1996 sekä MM-kilpailuissa vuosina 1998 ja 2002. Prosinečki saavutti Kroatian riveissä MM-pronssia vuonna 1998. Hän on MM-historian ainoa kahden eri maan riveissä maalin tehnyt pelaaja osuttuaan Jugoslavian paidassa Arabiemiirikuntia vastaan vuonna 1990 sekä Kroatian paidassa Jamaikaa ja Alankomaita vastaan vuonna 1998.
Ura valmentajana
Prosinečki aloitti valmennusuransa Slaven Bilićin apulaisvalmentajana Kroatian maajoukkueessa vuonna 2006. Hän oli mukana luotsaamassa Kroatiaa EM-kisoihin 2008, joissa tie katkesi lopulta puolivälierissä.
Joulukuussa 2010 Prosinečki siirtyi serbialaisseura Belgradin Punaisen tähden päävalmentajaksi. Prosinečkin johdolla Punainen tähti sijoittui kauden päätteeksi Serbian superliigassa toiseksi häviten mestaruuden voittaneelle FK Partizanille kuusi pistettä. Kaudella 2011/12 mestaruus jäi jälleen saavuttamatta Partizanin viedessä jo viidennen perättäisen mestaruutensa. Prosinečki erosi tehtävästään elokuussa 2012, kun Punainen tähti jäi kauden avausottelussaan 2–2 tasapeliin FK Rad Belgradin kanssa.
Joulukuun alussa 2014 Prosinečkista tuli Azerbaidžanin maajoukkuevalmentaja EM2016-karsintojen loppuun ulottuvalla sopimuksella. Azerbaidžanin menestys Prosinečkin alaisuudessa oli kohtalaista. Toisaalta joukkue pelasi tasapelit Norjaa ja Kroatiaa vastaan, mutta jäi tasoihin Maltan kanssa kotonaan ja onnistui lopulta voittamaan vain yhden kuudesta pelaamastaan karsintaottelusta. Kroatialainen jatkoi kuitenkin päävalmentajana myös MM2018-karsinnoissa. Joukkue aloitti karsinnat pirteästi voittamalla San Marinon ja Norjan sekä pelaamalla vierastasapelin Tšekin kanssa. Murskatappio vierasottelussa Pohjois-Irlannille sysäsi Azerbaidžanin tappiokierteeseen ja lopulta joukkue sijoittui karsintalohkonsa toiseksi viimeiseksi. Karsintojen jälkeen Prosinečki ei jatkanut sopimustaan.
Tammikuussa 2018 Prosinečkista tuli Bosnia ja Hertsegovinan maajoukkueen päävalmentaja. Ura Bosnia ja Hertsegovinan peräsimessä alkoi menestyksekkäästi, kun Prosinečki luotsasi joukkueen 10 tappiottoman ottelun putkessa Kansojen liigan lohkovoittoon. Heikommat tulokset EM2020-karsinnoissa ja tappio Armenialle johtivat Prosinečkin eroon syyskuun alussa 2019. Hän kuitenkin perui eronsa keskusteltuaan maan jalkapalloliiton kanssa ja ilmoitti jatkavansa valmentajan karsintojen loppuun saakka. Marraskuun lopussa 2019 Bosnia ja Hertsegovinan jalkapalloliitto hyväksyi kroatialaisen eronpyynnön.
Joulukuun lopussa 2019 Prosinečki palasi Kayserisporin päävalmentajaksi. Prosinečkin johdolla Kayserispor jäi sarjan toiseksi viimeiseksi. Koronaviruksen sotkemalla kaudella joukkueita ei kuitenkaan pudotettu. Hän jätti seuran kauden jälkeen ja siirtyi elokuussa 2020 Denizlisporin päävalmentajaksi. Hän jätti tehtävänsä jo marraskuussa heikkojen tulosten vuoksi.
Korpijärvi-Verijärvi
Korpijärvi-Verijärvi on Etelä-Savossa Mikkelissä sijaitseva järvi. Järvi voidaan tulkita kolmen järven yhdistelmäksi, jotka muodostavat saman vedenpinnan korkeuden vuoksi yhden järvikokonaisuuden.
Kolme järvenosaa
Järven pinta-ala on 1 200 hehtaaria eli 12 km². Se on 5,8 kilometriä pitkä ja 5,0 kilometriä leveä. Järvellä on kuitenkin kolme lähes erillistä järviallasta, joiden vedenpinnan korkeudet ovat samat. Suurin järviallas on Korpijärvellä, joka on 5,0 kilometriä pitkä ja 3,7 kilometriä leveä. Se muodostaa yhtenäisen järvenselän, joka on 3,7 kilometriä pitkä ja 2,7 kilometriä leveä. Järvenselästä työntyy pohjoiseen Ylätlahti, Haminanlahti ja Hiekkoinlahti. Järvenselästä etelään työntyvät Myllylahti, Liitulahti, Syyslahti ja Loukuanlahti.
Toiseksi suurin järviallas on nimeltään Verijärvi. Se aukeaa Loukuanlahden perällä Verijärvensalmesta itään. Salmi on noin metrin syvyinen ja 20 metriä leveä. Verijärvi on 2,5 kilometriä pitkä ja 1,4 kilometriä leveä. Sen järvenselkä on vain 1,4 kilometriä pitkä ja 1,0 kilometriä leveä. Verijärvestä koilliseen työntyy Kalliolahti ja etelään Pitkälahti, Leveälahti ja Haukolahti.
Kolmas järvenosa työntyy Liitulahden vieressä sijaitsevasta Selkäsalmesta etelään. Salmi on metrin syvä ja 40 metriä leveä. Sitä on ruopattu syvemmäksi. Järvenosan nimi on Kestinlahti, ja se on 1,3 kilometriä pitkä ja 500 metriä leveä. Kestinlahti ja Syyslahti on yhdistetty toisiinsa kanavalla.
Saaret ja pohjan muodot
Järvessä on laskettu olevan 103 saarta. Niiden yhteispinta-ala on 26 ha, mikä on noin 2,1 % järven kokonaispinta-alasta. Saarista kuusi on yli hehtaarin suurisia, 71 yli aarin ja loput 26 ovat alle aarin kokoisia. Yksikään saari ei ylitä neliökilometriä.
Korpijärven Haminanlahden suulla sijaitsee sen suurin saari Suurisaari, joka on 450 metriä pitkä ja 170 metriä leveä. Samassa lahdessa on vielä Kalliosaari ja Hiekkoinlahdessa sijaitsee pitkä Lehmosaari. Särkänniemen länsipuolella sijaitsevat Pirtinsaari, Särkänsaari ja Kätkytsaari. Ylätlahdella ovat Heinäsaari ja Tahvonsaari sekä etelämpänä Katossaari. Myllylahdessa on suurimpana saarena Akkasaari ja viereisen Pölkysniemen kärjessä Niemenkärjensaari ja edempänä Kuusisaari. Syyslahden suulla sijaitsee suurimpana Heiskansaari ja lahdenperällä Hankosaari. Loukkuanlahdessa tulee ensin vastaan Kärkisaari, Mykkyläsaari, Verkkosaari ja Pukkisaari, mutta lahdenperällä sijaitsee toinen Verkkosaari ja sitten tuleekin Jalkasaari.
Verijärven järveselällä sijaitsee sen suurin saari Lamposaari. Se on 320 metriä pitkä ja 150 metriä leveä. Muita saaria ovat Mustasaari, Heinäsaari, Välikkösaaret ja Mötönsaari. Haukilahdessa sijaitsee Kahvisaari ja Pitkälahdessa on kaksi yli 80 metriä pitkää saarta.
Kestinlahdella sijaitseva Verkkosaari on 150 metriä pitkä ja se on yhdistetty sillalla mantereeseen.
Järvi on luodattu ja siitä on julkaistu syvyyskartat. Sen tilavuus on 54 miljoonaa m³ eli 0,054 km³. Järven keskisyvyys on 4,6 metriä ja suurin syvyys on 25,7 metriä. Syvin kohta sijaitsee Verijärvellä Leveälahden suulla. Verijärvi on tätä syvännettä lukuun ottamatta varsin matala. Myös Kestinlahti on matala, sillä sen suurin syvyys on kartan mukaan 1,7 metriä. Korpijärvi on keskisyvyydeltään järvialtaista syvin, mutta sen syvänteistä ovat yli 20 metriä vain Haminanlahdessa, missä saavutetaan 24 metrin syvyys. Järvenselällä on 17 metriä syvää ja kahdessa kohtaa on noin 15 metriä syvää. Jyrkin ranta sijaitsee Lehmoniemen kärjen länsipuolella, missä järvi syvenee 24 metriä vain 50 metrin matkalla.
Rannikko
Järven rantaviivan pituus on 70 kilometriä, josta saarten rantaviivan yhteispituus on 17 kilometriä. Rannat ovat pääsääntöisesti metsämaata. Siellä täällä ulottuu rantaan peltotilkkuja ja suomaata esiintyy vain vähän. Rannoille on rakennettu kohtuullisesti kiinteitä asuntoja sekä vapaa-ajan asuntoja. Niille johtaa tiet Mikkelistä tulevalta valtatieltä 13, yhdystieltä 15209, yhdystieltä 15208 tai Nykäsenkylän kautta kulkevalta kylätieltä. Mikkelin lähin taajama-alue sijaitsee 3,4 kilometriä Verijärvestä.
Nähtävyyksiä
Verijärven Haukilahden pohjukassa Korvatunturin juurella sijaitsee Verijärven kalliomaalaus.
Ateisti kertoo lapselleen jumalista
Ateisti kertoo lapselleen jumalista on Chris Brockmanin kirjoittama lasten tietokirja, jonka on julkaissut Prometheus Books vuonna 1978. Teos on tarkoitettu kirjaksi, jonka ateistivanhemmat voivat lukea lapselleen. Kirja on kuvittanut Anna Cammisotto. Teoksen on suomentanut Vapaa-ajattelijain liitto vuonna 1986.
Korpijärvi-Verijärvi
Luontoarvoja
Lehmoniemen kosteassa mustikkatyypin kuusikossa kasvaa tavallisten mustikoiden seassa albiinomustikkaa.
Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Korpijoen valuma-alueeseen (14.929) järvi kuuluu. Järven vedenpinnan korkeus on 103,7 metriä mpy.
Korpijoen valuma-alue, missä järvi sijaitsee, on vesistöalueensa latva-alueita. Vesistöalue saa kaiken veden sadantana ja ne laskevat Korpijokea myöten Puulaan (94,7 metriä mpy.). Tyrynjoki laskee Korpijärveen Pohjasuon turvetuotantoalueen kuivatusvedet.
Korpijoen valuma-alueella on 39 yli hehtaarin kokoista järveä tai lampea, jotka laskevat suoraan tai välillisesti järveen. Niistä huomattavimpia tai lähimpiä ovat Ylänne (347 ha), joka laskee Ylätjokea myöten järven luoteiskulmaan, Likolampi (19 ha), joka laskee Huotarinjokea myöten Haminanlahteen, ja Luukonlampi (11 ha), joka laskee omaa laskuojaa myöten Verijärven koillisrantaan.
Sony Ericsson T610
Sony Ericsson T610 oli Sony Ericssonin vuonna 2003 julkistama matkapuhelin. Se oli yksi ensimmäisistä laajasti saatavilla olevista puhelimista, jossa oli sisäänrakennettu kamera, Bluetooth ja värinäyttö. Siinä oli myös Java-tuki, internet-selain, sähköposti ja polyfoniset soittoäänet. Puhelinta sai punaisena, sinisenä ja harmaana.
Muotoilu
Puhelimen etupuolella on STN-värinäyttö, sen alapuolella taustavalaistu numeronäppäimistö, navigaationäppäin ja valintanäppäimet. Oikealla sivulla on painike, josta aukeaa internet-selain. Vasemmalla sivulla on muun muassa kameranäppäin ja vierekkäiset plus- ja miinusnappulat äänenvoimakkuuden säätelyyn. Takana on kameran linssi, jonka vieressä paikka salamavalolle. Takakuori on avattavissa ja akku vaihdettavissa. Puhelimen väritys on kaksiosainen, edessä väri vaihtuu valintanäppäinten kohdalla, takana hieman ylempää.
Järvi
thumb|Järvi Argentiinassa Järvi on merestä erillään oleva maaston muotojen rajaama yhtenäinen vesialue. Järven vesi ei virtaa tiettyyn suuntaan, ainakaan jatkuvasti. Järveä pienempi seisova vesi on lampi ja virtaavia vesimuodostumia ovat joet ja purot. Useimmat järvet ovat suolattomia. Suolaisia järviä kutsutaan suolajärviksi. Yleensä järveen johtaa ja siitä laskee pois joki. Osa järvistä saa vetensä lähteistä. Erikoistapauksia ovat jäätikön alla olevat järvet, esimerkiksi Vostok Antarktiksella.
Järvien määrä
thumb|Biwa-järvi [[Japanissa]] thumb|[[Puula Hirvensalmella]] Järvien määrän arviointia vaikeuttaa se, että järvelle ei ole täsmällistä kokomääritelmää. Suomessa on noin 168 000 järveä tai lampea, joiden pinta-ala on vähintään 500 m² (0,05 hehtaaria). Näistä järvistä noin 57 000 on yli hehtaarin (ha) ja noin 2 600 on yli neliökilometrin (100 ha) suuruisia. Suomen järvien kokonaispinta-ala on 32 600 km². Järvien keskisyvyys Suomessa on noin kuusi metriä ja niiden yhteistilavuus on noin 235 kuutiokilometriä, neljäsosa Laatokan tilavuudesta.
Vertailun vuoksi esimerkiksi Ruotsissa on 95 700 yli hehtaarin kokoista järveä, joiden yhteispinta-ala on noin 40 000 km² (4 000 000 ha). Se on noin 9 % Ruotsin pinta-alasta. Myös ruotsalaiset järvet ovat pieniä, sillä noin 80 000 järveä ovat alle 0,1 km² (10 ha) kokoisia. 23 järveä ovat yli 100 km² (10 000 ha) suuruisia ja niiden yhteispinta-ala muodostaa lähes neljäsosan Ruotsin järvien kokonaispinta-alasta. Erityisesti Vänern, jonka pinta-ala on 5 648 km² ja johon mahtuu 153 000 miljoonaa kuutiometriä eli 153 kuutiokilometriä vettä, on Euroopan mittakaavassa huomattava vesistö.
Järvet peittävät maapallon maapinta-alasta 1,8 prosenttia eli 2,7 miljoonaa km². Maapallon järvien kokonaismäärä on yli kymmenen miljoonaa. Yli 500 km² suuruisia järviä on 254, joista 190 on makeavetisiä ja 64 suolaisia. Suomalainen maantieteilijä J. G. Granö (1882–1956) määritteli järveksi vähintään 200 metrin pituisen vesialtaan. Myöhemmin Suomessa pidettiin järvenä vesiallasta, jonka läpimitta oli vähintään 200 metriä.
Etymologiaa
Sana järvi on ikivanha kantasana, jolla on sukulaiskielissä samanlaiset vastineet. Pohjoissaameksi se on jávri, viroksi ja vepsäksi järv, vatjaksi jarvi, mariksi jer, mordvaksi eŕke (sekä järvi että lampi). Myös sanalla lampi on suomenkielen sukulaiskielissä vastineensa. karjalankielessä se on lampi ja viroksi sen on lammikas. Suomessa sen on yleisenä käytössä muodossa lammi, joka on myös vanhaa kirjallistakin perua. Saameksi se on luobbal (järven tapaista laajentumaa joessa eli suvanto), joka on lainautunut pohjoissuomalaisille muodossa lompolo. Myös sen johdos lammikko on esiintynyt varhaisimmissa sanakirjoissa. Määritelmistä huolimatta suomalaiset kutsuvat järviään nimillä ”järvi” ja ”lampi” hyvin eri tavalla.
Järvityypit
thumb |[[Isojärvi (Pomarkku)|Isojärvi on bifurkaatiojärvi ja pinta-alaltaan Suomen 97. suurin järvi.]] thumb |[[Katumajärvi (Hämeenlinna, Vanaja)|Katumajärvi Hämeenlinnassa]] pienoiskuva|[[Sääksjärvi (Nurmijärvi)|Sääksjärvi, Suomen suurin lähdepohjainen järvi Nurmijärven Kiljavalla.]] Järven synty edellyttää jonkinlaista kuoppaa tai painannetta. Järvet voidaan luokitella tämän kuopan syntytavan perusteella. Järvet jaetaan kahteen pääryhmään, kallioaltaisiin ja salpausaltaisiin.
Järvien kehitys
Geologisina muodostumina järvet ovat jokseenkin lyhytikäisiä, sillä ne täyttyvät vähitellen jokien niihin tuomista maa-aineksista, sedimenteistä tai soistuvat, ja myös kynnys, jonka taakse ne ovat patoutuneet, kuluu varsinkin laskujoen alkukohdasta. Viimeisimmän jääkauden päättymisestä on kuitenkin kulunut sen verran lyhyt aika, että silloin syntyneistä järvistä monet ovat vielä jäljellä. Tämän vuoksi maapallolla onkin eniten järviä niillä alueilla, jotka tuolloin olivat jäätikön peitossa, kuten Fennoskandiassa ja Kanadassa, sekä eräissä vuoristossa kuten Alpeilla. Ihmiset ovat myös kuivattaneet järviä viljelysmaiksi eli järvikuivioiksi.